Рафаел Алберти
Кулата в Иснахар

Превод от испански: Ралица Маркова, 2008

chitanka.info

Пленник в тази кула,

пленник бих останал.

(Четири прозореца към вятъра.)

— Кой зове на север, приятелко?

— Реката се мята в клисурата.

(Вече три прозореца към вятъра.)

— Кой стене на юг, приятелко?

— Безсънният вятър тъгува.

(Вече два прозореца към вятъра.)

— Кой въздиша на изток, приятелко?

— Ти качваш се мъртъв във кулата.

(Само един прозорец към вятъра.)

— Кой плаче на запад, приятелко?

— На гроба ти идвам, погубена.

— Никога в тази кула

пленник не бих останал!

(Из стихосбирката „Зората на шибоя“, 1927)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.